b"\n_START_ARTICLE_\nClinton Fearon\n_START_SECTION_\nJamajka\n_START_PARAGRAPH_\nRodil se je blizu Kingstona in se kmalu preselil v St. Catherine, ruralno jamaj\xc5\xa1ko provinco. Nanj je zelo vplivala glasba, ki jo je bil dele\xc5\xbeen v krajevni cerkvi adventistov sedmega dne. Pri \xc5\xa1estnajstih se je vrnil v Kingston kjer je ustanovil svojo prvo glasbeno skupino The Brothers. Errol Grandison, ki je prvi\xc4\x8d sre\xc4\x8dal Fearona prek njegovega dela s skupino The Brothers, mu je kmalu ponudil zamenjavo za Davida Webbra kot tretjega \xc4\x8dlana skupine The Gladiators. Fearon se je pridru\xc5\xbeil skupini leta 1969, najprej kot pevec in nato kot basist in spremljevalni vokal, ko sta od\xc5\xa1la tako Grandison kot Webber. V skupini je ostal do leta 1987 in bil ve\xc4\x8dkrat vodilni pri pesmih, kakor so:\xc2\xa0\xc2\xbbChatty Chatty Mouth,\xc2\xab\xc2\xa0\xc2\xbbRich Man Poor Man,\xc2\xab\xc2\xa0\xc2\xbbGet Ready\xc2\xab\xc2\xa0in\xc2\xa0\xc2\xbbLet Jah Be Praised\xc2\xab. V tem obdobju je sodeloval tudi z mnogimi glasbeniki \xe2\x80\x93 na primer: \xc2\xbbSir Coxsone\xc2\xab Dodd, Lee \xc2\xbbScratch\xc2\xab Perry, Joseph Benjamin \xc2\xbbJoe\xc2\xab Higgs, Yabby You, producent Joseph \xc2\xbbJo Jo\xc2\xab Hoo Kim in \xc2\xbbPrince Tony\xc2\xab Robinson.\n_START_SECTION_\nZDA\n_START_PARAGRAPH_\nDo poznih 1980-ih je pri\xc5\xa1el do stopnje umetni\xc5\xa1ke nasi\xc4\x8denosti po skoraj dveh desetletjih igranja z isto skupino. V tem smislu jo je zapustil, se ustalil v Seattleu po ameri\xc5\xa1ki turneji Gladiatorsov leta 1987 in za\xc4\x8del s samostojno glasbeno potjo. Njegov prvi projekt v ZDA The Defenders je do\xc5\xbeivel srednji uspeh z EP-jem\xc2\xa0\xc2\xbbRock Your Bones\xc2\xab\xc2\xa0izdanim leta 1989. Skupina ni dolgo obstajala in se je raz\xc5\xa1la leta 1992._NEWLINE_Leta 1994 je Fearon predruga\xc4\x8dil svojo glasbeno vizijo in ustanovil skupino The Boogie Brown Band. Prvenec skupine\xc2\xa0\xc2\xbbDisturb the Devil,\xc2\xab\xc2\xa0je ozna\xc4\x8dil za\xc4\x8detek njegove uspe\xc5\xa1ne samostojne glasbene poti. Na njem so nastopili Barbara Kennedy kot klaviaturistka, Lamar Lofton kot basist, Girt Bolo kot bobnar in John Saba na kitari. Po tej izdaji je sledil niz drugih albumov izdanih pod okriljem njegove nove glasbene zalo\xc5\xbebe Boogie Brown Productions._NEWLINE_Med pomembne izdaje pod okriljem Boogie Brown Productions sodi tudi album Mi An' Mi Guitar iz leta 2005. Ta akusti\xc4\x8dni album je osve\xc5\xbeil klasi\xc4\x8dne pesmi skupine Gladiators \xe2\x80\x93 na primer\xc2\xa0\xc2\xbbRichman Poorman\xc2\xab\xc2\xa0in\xc2\xa0\xc2\xbbStreets Of Freedom.\xc2\xab\xc2\xa0Po tem albumu je leta 2006 iz\xc5\xa1el album Vision, ki ga sestavljajo dolge, melodi\xc4\x8dne pesmi, ki mojstrsko dopolnjujejo njegovo zgodnjo samostojno glasbeno pot. Leta 2008 je izdal album Faculty Of Dub, kjer je predstavil izvirno glasbo in tudi svoje prvo igranje bas kitare po skoraj dveh desetletjih._NEWLINE_Ustvarja tako v Seattleu in Franciji, ter nadaljuje s turnejami s skupino The Boogie Brown Band. Njegov album Heart And Soul iz leta 2012 je dosegel 20. mesto na World Music Charts Europe avgusta 2012. Leta 2016 je izdal album This Morning."